CELEX: 32019D1204
Language: sl
Date: 2019-07-12 00:00:00
Title: Izvedbeni sklep Komisije (EU) 2019/1204 z dne 12. julija 2019 o uporabi Direktive 2014/25/EU Evropskega parlamenta in Sveta za javna naročila, oddana za nekatere dejavnosti, povezane z zagotavljanjem nekaterih poštnih storitev in drugih storitev, ki niso poštne storitve, na Hrvaškem (notificirano pod dokumentarno številko C(2019) 5194) (Besedilo velja za EGP.)

15.7.2019   
               
               
                  SL
               
               
                  Uradni list Evropske unije
               
               
                  L 189/75
               
            
         IZVEDBENI SKLEP KOMISIJE (EU) 2019/1204
         z dne 12. julija 2019
         o uporabi Direktive 2014/25/EU Evropskega parlamenta in Sveta za javna naročila, oddana za nekatere dejavnosti, povezane z zagotavljanjem nekaterih poštnih storitev in drugih storitev, ki niso poštne storitve, na Hrvaškem
         
            
               (notificirano pod dokumentarno številko C(2019) 5194)
            
         
         (Besedilo v hrvaškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2014/25/EU Evropskega parlamenta in Sveta z dne 26. februarja 2014 o javnem naročanju naročnikov, ki opravljajo dejavnosti v vodnem, energetskem in prometnem sektorju ter sektorju poštnih storitev, ter o razveljavitvi Direktive 2004/17/ES (1) in zlasti člena 35(3) Direktive,
         po posvetovanju s Svetovalnim odborom za javna naročila,
         ob upoštevanju naslednjega:
         I.   DEJSTVA
         
         
                     (1)
                  
                  
                     Hrvatska pošta („Hrvaška pošta“, v nadaljnjem besedilu: prijavitelj) je 7. decembra 2018 Komisiji po elektronski pošti predložila zahtevek (2) v skladu s členom 35(1) Direktive 2014/25/EU (v nadaljnjem besedilu: zahtevek). V skladu s členom 35(2) navedene direktive je Komisija o tem obvestila Hrvaško z elektronsko pošto z dne 7. februarja 2019. Hrvaška je po elektronski pošti odgovorila 26. februarja 2019. Komisija je 16. maja 2019 od prijavitelja zahtevala dodatne informacije, odgovori prijavitelja pa so bili prejeti 17. maja 2019 in 21. maja 2019. Hkrati je Komisija 24. maja 2019 od hrvaških organov zahtevala dodatne informacije z rokom za odgovor do 31. maja 2019, odgovor hrvaških organov pa je bil prejet 11. junija 2019.
                  
               
                     (2)
                  
                  
                     Zahtevek se nanaša na nekatere poštne storitve, pa tudi na nekatere storitve, ki niso poštne storitve, kot so navedene v členu 13(1) Direktive 2014/25/EU in jih prijavitelj opravlja na ozemlju Hrvaške. Zadevne storitve so v zahtevku opisane, kot sledi:
                     Poštne storitve:
                     
                                 (a)
                              
                              
                                 storitve dostave hitre paketne pošte, ki zajemajo storitve sprejema paketov, njihovega sortiranja, prevoza in dostave, z dodano vrednostjo (npr. hitrejši čas dostave v primerjavi s standardnim časom dostave; dostava na vnaprej določen datum in uro) na domačem trgu;
                              
                           
                                 (b)
                              
                              
                                 storitve dostave hitre paketne pošte, ki zajemajo storitve sprejema paketov, njihovega sortiranja, prevoza in dostave, z dodano vrednostjo na mednarodnem trgu;
                              
                           
                                 (c)
                              
                              
                                 dostava tiskanih publikacij in časopisov, revij in knjig strankam na domačem trgu.
                              
                           Zadnja kategorija se nanaša na druge storitve, ki niso poštne storitve, in sicer množično razširjanje nenaslovljenega tiskanega oglaševalskega, trženjskega ali promocijskega gradiva na domačem trgu.
                  
               
                     (3)
                  
                  
                     Zahtevku ni bilo priloženo obrazloženo in utemeljeno mnenje, ki ga sprejme neodvisni nacionalni organ, pristojen za zadevne dejavnosti, in v katerem so temeljito analizirani pogoji za uporabo člena 34(1) Direktive 2014/25/EU za zadevne dejavnosti v skladu z odstavkoma 2 in 3 navedenega člena. V skladu s točko 1 Priloge IV k Direktivi 2014/25/EU mora Komisija v 105 delovnih dneh sprejeti izvedbeni sklep o zahtevku. Prvotni rok se izteče 23. maja 2019 (3). Komisija je s sporazumom prijavitelja ta rok podaljšala do 4. julija 2019, nakar je bil v skladu z drugim odstavkom Priloge IV k Direktivi 2014/25/EU nadalje začasno odložen do 12. julija 2019.
                  
               
                     (4)
                  
                  
                     Prijavitelj je 13. junija 2019 umaknil zahtevek v delu, ki se nanaša na trg za dostavo tiskanih publikacij in časopisov, revij in knjig strankam na domačem trgu. Razen tega je bil zahtevek ohranjen v zvezi z drugimi storitvami, navedenimi v uvodni izjavi 2 zgoraj.
                  
               II.   PRAVNI OKVIR
         
         
                     (5)
                  
                  
                     Direktiva 2014/25/EU se uporablja za oddajo javnih naročil za opravljanje dejavnosti, povezanih s poštnimi storitvami in drugimi storitvami, ki niso poštne storitve, pod pogojem, da slednje storitve opravlja subjekt, ki opravlja tudi poštne storitve v smislu Direktive 2014/25/EU, razen če je ta dejavnost izvzeta v skladu s členom 34 navedene direktive.
                  
               
                     (6)
                  
                  
                     Direktiva 2014/25/EU določa, da se za javna naročila, katerih namen je omogočiti opravljanje ene od dejavnosti, za katere se uporablja Direktiva, Direktiva ne uporablja, če je dejavnost v državi članici, v kateri se opravlja, neposredno izpostavljena konkurenci na trgih, do katerih je dostop neomejen. Neposredna izpostavljenost konkurenci se ocenjuje na podlagi objektivnih meril, ki lahko vključujejo značilnosti zadevnega blaga ali storitev, obstoj alternativnega blaga ali storitev, ki so zamenljivi z vidika ponudbe ali povpraševanja, cene in dejansko ali potencialno prisotnost več kot enega dobavitelja zadevnega blaga ali ponudnika zadevnih storitev.
                  
               III.   OCENA
         
         3.1   Neomejen dostop do trga
         
         
                     (7)
                  
                  
                     Dostop do trga se šteje za neomejen, če je zadevna država članica prenesla in uporablja ustrezno zakonodajo Unije o odprtju danega sektorja ali njegovega dela konkurenci. Ta zakonodaja je navedena v Prilogi III k Direktivi 2014/25/EU, ki, kar zadeva poštne storitve, vključuje Direktivo 97/67/ES Evropskega parlamenta in Sveta (4).
                  
               
                     (8)
                  
                  
                     Kot je potrdila Hrvaška (5) in na podlagi informacij, ki jih ima na voljo Komisija, je Hrvaška prenesla (6) Direktivo 97/67/ES in jo uporablja. Dostop do upoštevnega trga se torej šteje za neomejen v skladu s členom 34(3) Direktive 2014/25/EU.
                  
               3.2   Neposredna izpostavljenost konkurenci
         
         
                     (9)
                  
                  
                     Neposredno izpostavljenost konkurenci bi bilo treba oceniti na podlagi različnih kazalnikov, od katerih ni sam po sebi nobeden odločilen. Pri trgih, na katere se nanaša ta sklep, je eno od meril, ki jih je treba upoštevati, tržni delež glavnih udeležencev. Ker se pogoji razlikujejo za različne v zahtevku obravnavane dejavnosti, bi bilo treba pri preučitvi konkurenčnih razmer upoštevati različne razmere na upoštevnih trgih.
                  
               
                     (10)
                  
                  
                     Ta sklep ne posega v uporabo pravil o konkurenci in na druga področja prava Unije. Zlasti merila in metodologija, uporabljena pri oceni neposredne izpostavljenosti konkurenci v skladu s členom 34 Direktive 2014/25/EU, niso nujno enaka tistim, uporabljenim pri oceni v skladu s členom 101 ali 102 Pogodbe o delovanju Evropske Unije ali v skladu z Uredbo Sveta (ES) št. 139/2004 (7). To je potrdilo tudi Splošno sodišče (8).
                  
               
                     (11)
                  
                  
                     Cilj tega sklepa je ugotoviti, ali so dejavnosti, na katere se nanaša zahtevek, izpostavljene stopnji konkurence na trgih, do katerih dostop ni omejen v smislu člena 34 Direktive 2014/25/EU, ki bo tudi ob odsotnosti discipline, dosežene s podrobnimi pravili o javnem naročanju iz Direktive 2014/25/EU, zagotovila pregledno in nediskriminatorno izvajanje javnih naročil za opravljanje zadevnih dejavnosti, na katere se nanaša zahtevek, na podlagi meril, ki naročnikom omogočajo ugotoviti, katera rešitev je v celoti ekonomsko najugodnejša.
                  
               
                     (12)
                  
                  
                     V tem okviru je pomembno omeniti, da na zadevnih trgih pravila o javnem naročanju ne veljajo za vse tržne udeležence. Zato bodo družbe, za katere navedena pravila ne veljajo, pri delovanju na teh trgih običajno imele možnost ustvarjanja konkurenčnega pritiska na tržne udeležence, za katere veljajo pravila o javnem naročanju (9).
                  
               3.2.1   Storitve dostave hitre paketne pošte (storitve dostave hitre paketne pošte v domovini in mednarodne storitve dostave hitre paketne pošte)
         
         
                     (13)
                  
                  
                     Komisija je v prejšnjih sklepih (10) menila, da je mogoče trg za storitve dostave pošte razdeliti na storitve hitre in storitve standardne (imenovane tudi „odložene“) dostave. Pri tej razdelitvi se upošteva, da so storitve hitre pošte hitrejše in zanesljivejše od storitev standardne pošte, da je za vsako od teh storitev potrebna drugačna infrastruktura ter da storitve hitre pošte vključujejo dodatne značilnosti storitev z dodano vrednostjo, kot so storitve spremljanja in sledenja, in so običajno tudi dražje.
                  
               
                     (14)
                  
                  
                     Komisija je v prejšnji odločbi (11) razlikovala tudi med storitvami dostave paketne pošte v domovini in mednarodnimi storitvami dostave paketne pošte. Komisija je menila, da storitve dostave paketne pošte v domovini opravljajo podjetja, ki upravljajo nacionalna distribucijska omrežja, medtem ko mednarodna dostava paketne pošte zajema zbiranje paketov za prevoz in dostavo v tujini.
                  
               
                     (15)
                  
                  
                     Prijavitelj meni, da upoštevna proizvodna trga za storitve dostave hitre paketne pošte ustrezata dvema vrstama poštnih storitev glede paketov, ki sta zajeti v zahtevku ter opredeljeni v točkah (a) in (b) uvodne izjave 2. Ta pristop je v skladu s prejšnjo prakso Komisije.
                  
               
                     (16)
                  
                  
                     Na podlagi uvodnih izjav 13, 14 in 15 se lahko za oceno v okviru tega sklepa in brez poseganja v konkurenčno pravo šteje, da sta upoštevna proizvodna trga za storitve dostave hitre paketne pošte trg za storitve dostave hitre paketne pošte v domovini in trg za mednarodne storitve dostave hitre paketne pošte.
                  
               
                     (17)
                  
                  
                     Komisija je v zvezi z geografskim trgom v svoji prejšnji praksi (12) menila, da so trgi za dostavo hitre paketne pošte, ne glede na razlikovanje med storitvami hitre dostave v domovini in mednarodnimi storitvami hitre dostave, po obsegu nacionalni. Mnenje prijavitelja je v skladu s prakso Komisije.
                  
               
                     (18)
                  
                  
                     Prijavitelj na Hrvaškem zagotavlja tako storitve dostave paketne pošte v domovini kot mednarodne storitve dostave paketne pošte.
                  
               
                     (19)
                  
                  
                     Ob neobstoju navedbe različnega obsega geografskega trga se lahko za oceno v okviru tega sklepa in brez poseganja v konkurenčno pravo šteje, da geografski obseg storitev dostave hitre paketne pošte v domovini in mednarodnih storitev dostave hitre paketne pošte zajema ozemlje Hrvaške.
                  
               3.2.1.1   Storitve dostave hitre paketne pošte v domovini – analiza trga
         
         
                     (20)
                  
                  
                     Kar zadeva oceno neposredne izpostavljenosti dejavnosti konkurenci, je mogoče ugotoviti, da se s storitvami dostave hitre paketne pošte v domovini ukvarja več kot 20 izvajalcev (13), vključno z mednarodnimi udeleženci na trgu, kot sta DHL in GLS. Po razpoložljivih podatkih je tržni delež prijavitelja v tem segmentu trga znašal […] (14) % v letu 2015, […] % v letu 2016 in […] % v letu 2017 v smislu obsega (15) ter […] % v letu 2015, […] % v letu 2016 in […] % v letu 2017 v smislu vrednosti (16).
                  
               
                     (21)
                  
                  
                     Tržni deleži konkurentov prijavitelja so primerljivi z deleži prijavitelja. Tržni deleži največjih konkurentov v smislu vrednosti (17) so naslednji: DHL […] % v letu 2015, […] % v letu 2016 in […] % v letu 2017; Overseas […] % v letu 2015, […] % v letu 2016 in […] % v letu 2017; in GLS […] % v letu 2015 ter […] % v letih 2016 in 2017 (18).
                  
               
                     (22)
                  
                  
                     Kar zadeva vstop na trg v zadnjih petih letih, Komisija ugotavlja, da so na ta trg vstopili naslednji novi udeleženci na trgu: Cash on Delivery Express, Gebruder Weiss, Orbis Express in Schenker (19).
                  
               
                     (23)
                  
                  
                     Hrvaški regulativni organ za omrežne dejavnosti je navedel (20), da so poštne storitve v zvezi z dostavo hitre paketne pošte v domovini in v mednarodnem prometu konkurenčne ter da se prijavitelj sooča s konkurenco pri opravljanju teh storitev na ozemlju Hrvaške.
                  
               
                     (24)
                  
                  
                     Za namene tega sklepa in brez poseganja v konkurenčno pravo bi bilo treba dejavnike, opisane v uvodnih izjavah 20, 21, 22 in 23, obravnavati kot znak, da je ta dejavnost na Hrvaškem izpostavljena konkurenci. Ker so pogoji iz člena 34 Direktive 2014/25/EU izpolnjeni, bi bilo torej treba potrditi, da se Direktiva 2014/25/EU ne uporablja za javna naročila, katerih namen je omogočiti opravljanje te dejavnosti na Hrvaškem.
                  
               3.2.1.2   Mednarodne storitve dostave hitre paketne pošte – analiza trga
         
         
                     (25)
                  
                  
                     Trenutno je v mednarodnih storitvah dostave hitre paketne pošte dejavnih več kot 20 izvajalcev (21), vključno z mednarodnimi udeleženci na trgu, kot sta DHL in DPD. Po razpoložljivih podatkih je tržni delež prijavitelja v tem segmentu trga znašal […]% v letu 2015, […] % v letu 2016 in […] % v letu 2017 v smislu obsega (22) ter […] % v letu 2015, […] % v letu 2016 in […] % v letu 2017 v smislu vrednosti (23).
                  
               
                     (26)
                  
                  
                     Prijavitelj v tem segmentu trga ni med prvimi tremi udeleženci na trgu. Tržni deleži prvega udeleženca na trgu, DHL, so v smislu vrednosti (24) znašali […] % v letu 2015, […] % v letu 2016 in […] % v letu 2017. Delež DPD je znašal […] % v letu 2015, […] % v letu 2016 in […] % v letu 2017. Overseas je imel stalen tržni delež v višini […] % v letih 2015, 2016 in 2017 (25).
                  
               
                     (27)
                  
                  
                     Kar zadeva vstop na trg v zadnjih petih letih, Komisija ugotavlja, da so na ta trg vstopili naslednji novi udeleženci na trgu: Cash on Delivery Express, Gebruder Weiss, Orbis Express in Schenker (26).
                  
               
                     (28)
                  
                  
                     Hrvaški regulativni organ za omrežne dejavnosti je navedel (27), da so poštne storitve v zvezi z dostavo hitre paketne pošte v domovini in v mednarodnem prometu konkurenčne ter da se prijavitelj sooča s konkurenco pri opravljanju teh storitev na ozemlju Hrvaške.
                  
               
                     (29)
                  
                  
                     Za namene tega sklepa in brez poseganja v konkurenčno pravo bi bilo treba dejavnike, navedene v uvodnih izjavah 25, 26, 27 in 28, obravnavati kot znak, da je ta dejavnost na Hrvaškem izpostavljena konkurenci. Ker so pogoji iz člena 34 Direktive 2014/25/EU izpolnjeni, bi bilo torej treba potrditi, da se Direktiva 2014/25/EU ne uporablja za javna naročila, katerih namen je omogočiti opravljanje te dejavnosti na Hrvaškem.
                  
               3.2.2   Storitve dostave nenaslovljene pošte v domovini
         
         
                     (30)
                  
                  
                     Za nenaslovljeno oglaševanje po pošti je značilno, da nima določenega namembnega naslova, ki bi identificiral vsakega posameznega končnega naslovnika. Gre za nezaželeno oglaševanje po pošti, ki izpolnjuje določena merila, kot so: enotna teža, oblika, vsebina in razporeditev za distribucijo skupini prejemnikov.
                  
               
                     (31)
                  
                  
                     Komisija je v preteklosti presodila, da je mogoče trg za storitve dostave pošte razdeliti na trge za storitve naslovljene pošte in trge za storitve nenaslovljene pošte (28). Prijavitelj meni, da je upoštevni proizvodni trg v obravnavanem primeru trg za nenaslovljeno pošto.
                  
               
                     (32)
                  
                  
                     Na podlagi informacij, ki jih je predložil prijavitelj, in ob upoštevanju obstoječe prakse Komisije je za namene tega sklepa in brez poseganja v konkurenčno pravo upoštevni proizvodni trg trg za storitve v zvezi z dostavo nenaslovljene pošte v domovini.
                  
               
                     (33)
                  
                  
                     Kar zadeva oceno neposredne izpostavljenosti prijaviteljeve dejavnosti konkurenci, je mogoče opaziti, da je največji udeleženec na trgu Weber Escal, z več kot […]-odstotnimi tržnimi deleži med letoma 2014 in 2017 v smislu vrednosti (29). Prijavitelj je imel tržni delež v višini […] % v letu 2015, […] % v letu 2016 in […] % v letu 2017 (30) v smislu vrednosti ter […] % v letih 2015, 2016 in 2017 v smislu obsega (31).
                  
               
                     (34)
                  
                  
                     Za namene tega sklepa in brez poseganja v konkurenčno pravo bi bilo treba dejavnike, navedene v uvodni izjavi 33, obravnavati kot znak, da je Hrvatska pošta izpostavljena konkurenci te dejavnosti na ozemlju Hrvaške. Ker so pogoji iz člena 34 Direktive 2014/25/EU izpolnjeni, bi bilo torej treba potrditi, da se Direktiva 2014/25/EU ne uporablja za javna naročila, katerih namen je omogočiti opravljanje te dejavnosti na Hrvaškem.
                  
               IV.   SKLEPNA UGOTOVITEV
         
         
                     (35)
                  
                  
                     Ta sklep temelji na pravnem in dejanskem stanju v obdobju od decembra 2018 do junija 2019, razvidnih iz informacij, ki so jih predložili prijavitelj, hrvaški regulativni organ za omrežne dejavnosti ter hrvaško ministrstvo za morje, promet in infrastrukturo. Spremeni se lahko, če bi pomembne spremembe pravnega ali dejanskega stanja pomenile, da pogoji za uporabo člena 34 Direktive 2014/25/EU niso več izpolnjeni –
                  
               SPREJELA NASLEDNJI SKLEP:
         
            Člen 1
            Direktiva 2014/25/EU se ne uporablja za javna naročila, ki jih oddajo naročniki in katerih namen je omogočiti opravljanje naslednjih dejavnosti na ozemlju Hrvaške:
            
                        —
                     
                     
                        storitev dostave hitre paketne pošte v domovini,
                     
                  
                        —
                     
                     
                        mednarodnih storitev dostave hitre paketne pošte,
                     
                  
                        —
                     
                     
                        storitev dostave nenaslovljene pošte v domovini.
                     
                  
         
            Člen 2
            Ta sklep je naslovljen na Republiko Hrvaško.
         
         
            V Bruslju, 12. julija 2019
            
               
                  Za Komisijo
               
               Elżbieta BIEŃKOWSKA
               
                  Članica Komisije
               
            
         
         
            (1)  UL L 94, 28.3.2014, str. 243.
         
            (2)  Zahtevek je skladen s členom 1(1) Izvedbenega sklepa Komisije (EU) 2016/1804 z dne 10. oktobra 2016 o podrobnih pravilih za uporabo člena 34 in 35 Direktive 2014/25/EU Evropskega parlamenta in Sveta o javnem naročanju naročnikov, ki opravljajo dejavnosti v vodnem, energetskem in prometnem sektorju ter sektorju poštnih storitev (UL L 275, 12.10.2016, str. 39).
         
            (3)  UL C 69, 22.2.2019, str. 6.
         
            (4)  Direktiva 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve (UL L 15, 21.1.1998, str. 14).
         
            (5)  Glej elektronsko pošto Hrvaške z dne 26. februarja 2019.
         
            (6)  Zakon, s katerim je bila Direktiva prenesena v nacionalno zakonodajo: Zakon o poštnih storitvah (Uradni list št. 144/12, 153/13 in 78/15).
         
            (7)  Uredba Sveta (ES) št. 139/2004 z dne 20. januarja 2004 o nadzoru koncentracij podjetij (Uredba ES o združitvah) (UL L 24, 29.1.2004, str. 1).
         
            (8)  Sodba z dne 27. aprila 2016, Österreichische Post AG/Komisija, T-463/14, EU:T:2016:243, točka 28.
         
            (9)  Na trgih, ki so vključeni v ta zahtevek, je samo prijavitelj naročnik v smislu člena 4(1) Direktive 2014/25/EU in zato zanj veljajo pravila o javnem naročanju.
         
            (10)  Izvedbeni sklep Komisije 2013/154/EU z dne 22. marca 2013 o izvzetju nekaterih storitev v poštnem sektorju na Madžarskem iz uporabe Direktive 2004/17/ES Evropskega parlamenta in Sveta o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (UL L 86, 26.3.2013, str. 22). Glej tudi Odločbo Komisije 90/456/EGS z dne 1. avgusta 1990 o zagotavljanju mednarodnih storitev hitre pošte v Španiji (UL L 233, 28.8.1990, str. 19) in COMP/M.5152 z dne 21. aprila 2009 – Posten AB/Post Danmark A/S; Sklep Komisije z dne 30. januarja 2013 v zadevi COMP/M.6570 – UPS/TNT Express.
         
            (11)  Zadeva COMP/M.5152 – Posten AB/Post Danmark A/S, z dne 21. aprila 2009, odstavek 54.
         
            (12)  Zadeva COMP/M.5152 — Posten AB/Post Danmark A/S, z dne 21. aprila 2009, odstavka 66 in 74.
         
            (13)  Glej elektronsko pošto Hrvaške z dne 26. februarja 2019 in spletišče hrvaškega regulativnega organa za omrežne dejavnosti https://www.hakom.hr/default.aspx?id=859.
         
            (14)  […] zaupen podatek.
         
            (15)  Glej zahtevek, str. 12, zadnji odstavek.
         
            (16)  Glej zahtevek, str. 13, drugi diagram.
         
            (17)  Podatki o tržnih deležih konkurentov prijavitelja v smislu obsega niso na voljo.
         
            (18)  Glej zahtevek, str. 13, drugi diagram.
         
            (19)  Glej zahtevek, str. 15, tretji odstavek.
         
            (20)  Glej dopis hrvaškega regulativnega organa za omrežne dejavnosti za prijavitelja z dne 29. oktobra 2018 (Priloga 6 k zahtevku, str. 2, prvi odstavek).
         
            (21)  Isto, opomba 13.
         
            (22)  Glej zahtevek, str. 21, zadnji diagram.
         
            (23)  Glej zahtevek, str. 21, prvi diagram.
         
            (24)  Podatki o tržnih deležih konkurentov prijavitelja v smislu obsega niso na voljo.
         
            (25)  Glej zahtevek, str. 22, prvi diagram.
         
            (26)  Glej zahtevek, str. 23, oddelek 5.3.1.
         
            (27)  Glej dopis hrvaškega regulativnega organa za omrežne dejavnosti za prijavitelja z dne 29. oktobra 2018 (Priloga 6 k zahtevku, str. 2, prvi odstavek).
         
            (28)  Zadeva COMP/M.5152 – Posten AB/Post Danmark A/S.
         
            (29)  Glej zahtevek, str. 30, prvi diagram.
         
            (30)  Glej zahtevek, str. 28, prvi diagram.
         
            (31)  Glej zahtevek, str. 29, prvi diagram.